ປະທານາທິບໍດີຄົນໃໝ່ຂອງມາລາວີ ຮຽກຮ້ອງໃຫ້ ປະເທດຊາດ ມີສັນຕິພາບ ແລະເອກະພາບ
ປະທານາທິບໍດີ ບັນດາ ​​ເປັນ​ຮອງ​ປະທານາ​ທິບໍດີ​ ໃນ​ລັດ​ຖະບານ​ຂອງ ທ່ານ Mutharika ​ແຕ່​ໄດ້​ຖືກ​ປົດ​ອອກ​ຈາກ ​ພັກ​ຂອງ​ລັດຖະບານ ​ເມື່ອ​ປີ 2010​.
ທ່ານນາງ Joyce Banda ປະທານາທິບໍດີຄົນໃໝ່ຂອງປະເທດມາລາວີ ໄດ້ຮຽກຮ້ອງໃຫ້ ມີສັນຕິພາບແລະເອກະພາບ ຫລືເປັນອັນນຶ່ງອັນດຽວກັນ ໃນຂະນະທີ່ປະເທດຊາດໄວ້ ອາໄລນໍາ ມື້ລາງປະທານາທິບໍດີີ Bingu wa Mutharika ທີ່ເສຍຊີວິດໄປຢ່າງກະທັນຫັນ ເມື່ອວັນພະຫັດຜ່ານມານີ້ ທ່ານນາງ ບັນດາ ໄດ້ກ່າວຄໍາປາໄສເມື່ອວັນເສົາວານນີ້ ຫລັງຈາກສາບານຕົວເຂົ້າຮັບຕໍາ ແໜ່ງ ຢູ່ທີ່ເມືອງຫລວງ Lilongwe ເປັນປະທານາທິບໍດີຍິງຄົນທໍາອິດຂອງປະເທດມາລາວີ ທ່ານນາງ ບັນດາ ກ່າວວ່າ ປະທານາທິບໍດີ ບັນດາ ເປັນຮອງປະທານາທິບໍດີໃນລັດຖະບານຂອງ ທ່ານ Mutharika ແຕ່ໄດ້ຖືກປົດອອກຈາກພັກຂອງລັດຖະບານເມື່ອປີ 2010 ຫລັງຈາກນັ້ນທ່ານນາງກໍໄດ້ ຕັ້ງພັກການເມືອງຝ່າຍຄ້ານຂຶ້ນມາ ແຕ່ກໍຍັງຄອງຕໍາແໜ່ງຮອງປະທານາທິບໍດີຢູ່ ທ່ານ ນາງສືບຕໍ່ຕໍາແໜ່ງ ປະທານາທິບໍດີ ຕາມທີ່ກໍານົດໄວ້ໃນລັດຖະທໍາມະນູນ ໃນຄໍາປາໄສ ໃນພິທີສາບານຕົວນັ້ນ ທ່ານນາງໄດ້ຮຽກຮ້ອງໃຫ້ ປະເທດຊາດເປັນອັນນຶ່ງອັນດຽວກັນ ໂດຍກ່າວວ່າ ບໍ່ມີຊ່ອງວ່າງເພື່ອການແກ້ແຄ້ນກັນ ສະຫະລັດໄດ້ສົ່ງສານສະແດງຄວາມເສົ້າໂສກເສຍໃຈໄປຍັງປະຊາຊົນມາລາວີ ແລະ ຄອບ ຄົວຂອງປະທານາທິບໍດີ Bingu wa Mutharika ລຸນຫລັງການເສຍຊີວິດຂອງທ່ານ ໃນ ຖະແຫລງການສະບັບນຶ່ງທີ່ອອກເມື່ອວັນເສົາວານນີ້ ທ່ານ Tommy Vietor ໂຄສົກສະ ພາຄວາມໝັ້ນຄົງແຫ່ງຊາດ ກ່າວວ່າ ສະຫະລັດຂໍສະແດງຄວາມຍິນດີກັບຄໍາປະກາດທີ່ວ່າ ຮອງປະທານາທິບໍດີ Joyce Banda ໄດ້ສາບານຕົວເຂົ້າຮັບຕໍາແໜ່ງ ປະທານາທິບໍດີ ແລ້ວນັ້ນ